section_heading: Povijest
paragraph_text: Unatoč sporazumu iz 1965. godine, sjedište Europskog parlamenta izazvalo je niz prijepora. U želji da bude bliži aktivnostima u Bruxellesu i Luxembourgu, Parlament je mimo želje Francuske održao nekoliko plenarnih sjednica između 1967. i 1981. u Luxembourgu umjesto u Strasbourgu, ali se od 1981. vratio održavanju plenarnih sjednica samo u Strasbourgu.